पहिले बाबुरामजी पनि 'विदेशी पुँजी आयो भने राष्ट्रघात हुन्छ' भन्नुहुन्थ्यो। तर, अहिले भारतीय पुँजीमाथि आक्रमण भए त्यसको सुरक्षा दिने सम्झौता गर्न आइपुग्नुभएको छ। त्यसैले मैले उहाँको राष्ट्रघातको परिभाषा बुझ्न सकेको छैन। अहिले जलस्रोतमा हुन लागेको भारतीय लगानीलाई पनि माओवादी नै आक्रमण गर्दै हिँडिरहेका छन्। भारतसँग बिजुली किन्न हुने रे, अनि नेपालमै बिजुली उत्पादनमा लगानी गर्नचाहिँ दिन नहुने रे? यो उहाँहरूको कस्तो राष्ट्रवाद र राष्ट्रघात हो? बुझ्नै सकिँदैन।
